Kate Mara

Kate Rooney Mara (s. 27. helmikuuta 1983 Bedford, New York, Yhdysvallat) on yhdysvaltalainen elokuva- ja televisionäyttelijä. Hänen ensimmäinen elokuvansa oli Random Hearts – oikukkaat sydämet vuonna 1999. Muita merkittäviä rooleja Maralla on ollut elokuvissa Brokeback Mountain (2005), Shooter (2007), Fantastic Four (2015) ja Yksin Marsissa (2015). Mara on näytellyt myös televisiosarjoissa American Horror Story ja House of Cards.

 Tausta 
Kate Maran vanhemmat ovat NFL:n kykyjenetsijä Timothy Christopher Mara ja Katherine McNulty Rooney. Hän on sukujuuriltaan enimmäkseen irlantilainen ja neljännesosaksi italialainen.7 celebrities you didn’t know had Irish roots Irish Central. Viitattu 29.7.2023 Kate on vanhempiensa toinen lapsi ja hänellä on isoveli Daniel, pikkusisko Patricia eli näyttelijä Rooney Mara, ja pikkuveli Conor. Kate Maran isänpuoleinen suku on vaikuttanut New York Giantsissa 1920-luvulta ja äidinpuoleinen suku puolestaan Pittsburgh Steelersissä 1930-luvulta lähtien.

Mara aloitti näyttelemisen koulun musikaalissa yhdeksänvuotiaana. Siitä saakka hän opiskeli näyttelemistä nuorisoteatterissa ja oli mukana kotikaupunkinsa Bedfordin paikallisproduktioissa. Mara on Esquire-lehden haastattelussa kertonut olleensa nuorena ”erittäin ujo” ja että hänellä oli vain yksi ystävä. Hän valmistui Fox Lane High Schoolista vuoden etuajassa, minkä jälkeen hän alkoi hakeutua näyttelijän töihin. Ensimmäinen koe-esiintyminen erääseen poliisidraamasarjaan ei vielä tuonut Maralle roolia, mutta hän tiesi siitä asti haluavansa näytellä.Kate Mara Biography Filmbeat. Viitattu 29.7.2023

 Ura 
 Televisio 
Mara debytoi televisiosarjassa Kova laki vuonna 1997. Siitä saakka hänellä oli yhden tai parin jakson rooleja useissa 2000-luvun suosituissa rikos- ja draamasarjoissa. Näihin kuului esimerkiksi Everwood-sarjan rooli 18-vuotiaana tyttönä, joka tekee abortin pianonopettajansa saatettua hänet raskaaksi. Sarjassa Muodon vuoksi Mara esitti biseksuaalia cheerleaderia, joka ajautuu kolmiodraamaan poikaystävänsä ja toisen cheerleaderin kanssa.

Vuonna 2011 Mara näytteli haamurakastajatarta kauhusarjassa American Horror Story. Hänelle oli tarjonnut kyseistä roolia Muodon vuoksi -sarjan tuottaja Ryan Murphy. Seuraavana vuonna Mara sai roolin Netflixin alkuperäissarjan House of Cardsin toiselta tuotantokaudelta. Hän näyttelee toimittajaa, josta tulee miespäähenkilön liittolainen ja vuotaa tietoja tämän kilpailijoista. Mara sai roolistaan Primetime Emmy -ehdokkuuden.

 Teatteri 
Puheteatterin puolella Mara on ollut mukana Williamstown Theater Festivalilla vuonna 2003 esitetyssä John Guaren näytelmässä Landscape of the Body. Vuonna 2005 hän esiintyi näytelmässä The Alice Complex New Yorkissa ja Los Angelesissa.

 Elokuvat 
pienois|upright|Kate Mara San Diego Comic-Conissa 2015.
Maran elokuvadebyytti oli romanttinen draama Random Hearts vuonna 1999. Oscar-palkitussa elokuvassa Brokeback Mountain (2004) Mara näytteli Heath Ledgerin kanssa. Hänen suorituksensa tässä elokuvansa sai entistä laajemmin kriitikkojen huomiota. Mara esiintyi sittemmin muun muassa kehnosti menestyneessä supersankarielokuvassa Zoom, Matthew McConaugheyn kanssa elokuvassa We Are Marshall sekä trillerissä Shooter. Komediallisen seikkailun Stone of Destiny roolia varten Mara opiskeli skotlannin murretta, ja filmiä kuvattiin autenttisilla paikoilla Glasgow’ssa.

Mara on näytellyt useissa indie-elokuvissa ja teki pienen roolin Hollywood-suurtuotannossa Iron Man 2. Vuonna 2015 Mara näytteli Näkymätöntä naista Sue Stormia Fantastic Fourin uusintaversiossa. Hänellä oli samana vuonna sivurooli elokuvassa Yksin Marsissa.

 Yksityiselämä 
Mara seurusteli Max Minghellan kanssa 2010–2014. Hän alkoi tapailla Fantastic Four -vastanäyttelijäänsä Jamie Belliä elokuvan kuvausten aikana, ja pari avioitui heinäkuussa 2017. Heille syntyi tytär 2019 ja poika 2022.

Mara on vegaani ja pitää hyvää huolta kunnostaan. New York Giantsin ja Pittsburgh Steelersin perustajien jälkeläisenä hän kannattaa kumpaakin joukkuetta ja käy seuraamassa niiden Super Bowl -otteluita.

 Filmografia 
Elokuvat Vuosi Suomenkielinen nimi Alkuperäinen nimi Rooli 1999  Random Hearts – oikukkaat sydämet  Random Hearts  Jessica Chandler  Kuningas Joe  Joe the King  Allyson  2002  Minä ja aikuiset naiset  Tadpole  Miranda Spear 2005  Urban Legends – Kauhutarinoita 3  Urban Legends: Bloody Mary  Samantha Owens Brokeback Mountain  Brokeback Mountain  19-vuotias Alma Del MarThe Californians  Zoe Tripp  2006  Zoom: Supersankariopisto  Zoom  Summer Jones / Wonder Fireflies  Taylor We Are Marshall  Annie Cantrell 2007  Full of It – valheesta todeksi  Full of It  Annie Dray Shooter  Sarah Fenn 2008 Transsiberian  AbbyStone of Destiny  Kay Matheson 2009 The Open Road  Lucy  2010 Happythankyoumoreplease  MississippiIron Man 2  U.S. Marshal 127 tuntia  127 Hours  Kristi MoorePeep World  Meg 2011 Ironclad  Isabel10 Years  Elise 2012 Deadfall  Hanna 2014  Transcendence  Bree 2015 Fantastic Four  Sue Storm / Näkymätön nainen  Yksin Marsissa  The Martian  Beth Johanssen  The Life of Us  The Heyday of the Insensitive Bastards  LisaMan Down  Natalie DrummerCaptive  Ashley Smith 2016 Morgan  Lee Weathers2017  Taikapuutarhan pikkuötökät  Drôle de Petites Bêtes  Margareta (ääni engl. versiossa)Megan Leavey  Megan LeaveyMy Days of Mercy   Mercy Bromage 2018 Chappaquiddick  Mary Jo Kopechne 2022 Call Jane  Lana

Televisiosarjat Vuosi Suomenkielinen nimi Alkuperäinen nimi Rooli Jakso(t) 1997  Kova laki  Law & Order  Jenna Erlich  ”Shadow” 2000 Madigan Men  Julie  ”White Knight”Ed  Kelly Kovacs  ”Pretty Girls and Waffles” 2001  Kova laki: Erikoisyksikkö  Law & Order: Special Victims Unit  Lori  ”Pixies” 2003 Everwood  Kate Morris  2 jaksoa Muodon vuoksi  Nip/Tuck  Vanessa Bartholomew  4 jaksoa Todistettavasti syyllinen  Cold Case  Jill Shelby  ”Look Again” Käytäväpeliä  Boston Public  Helena Gelbke  ”Chapter Seventy-Five” 2004  C.S.I. Miami  CSI: Miami  Stephanie Brooks  ”Murder in a Flash” C.S.I.  CSI: Crime Scene Investigation  Janelle Macklin  ”Formalities” 2005  Jack & Bobby  Jack & Bobby  Katie  6 jaksoa 2006 24   Shari Rothenberg  5 jaksoa 2009 Entourage  Brittany  4 jaksoaT Takes  Kate  minisarja; 2 jaksoa 2011 American Horror Story: Murder House  Hayden McClaine  8 jaksoa 2012 Tron: Uprising  Perl (ääni)  3 jaksoa 2013–20142016 House of Cards  Zoe Barnes  14 jaksoa 2014  Robot Chicken  Cloe / Jade / Näkymätön nainen (ääni)  ”Catdog on a Stick” Raspberry Parfait / Schlorpette (ääni)  ”Bitch Pudding Special” 2015 Moonbeam City  Chrysalis Tate (ääni)  10 jaksoa 2018 Pose  Patty Bowes  6 jaksoa 2020 A Teacher  Claire Wilson  10 jaksoa 2023 Class of ’09  Amy Poet  8 jaksoaBlack Mirror  Lana Stanfield  ”Beyond the Sea”

 Lähteet 
 Viitteet 

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Vuonna 1983 syntyneet
Luokka:Elävät henkilöt
Luokka:Seulonnan keskeiset artikkelit